На основу члана 87 - 91. Статута општине Аранђеловац („Службени гласник општине Аранђеловац, бр. 2/19) и члана 8. Пословника о раду Општинског већа општине Аранђеловац („Службени гласник општине Аранђеловац“, бр. 8/09 и 5/19), Општинско веће општине Аранђеловац, на седници одржаној дана 22.10.2021. године, упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ OДЛУКЕ О БУЏЕТУ ОПШТИНЕ АРАНЂЕЛОВАЦ ЗА 2022.ГОД.**

 Општинско веће општине Аранђеловац позива све грађане, удружења као и стручну јавност да се упознају са радним текстом Нацрта Одлуке о буџету општине Аранђеловац за 2022.годину (у даљем тексту: Нацрт oдлукe) и да дају предлоге, сугестије и коментаре.

 Јавна расправа о Нацрту oдлукe одржаће се од 25.10.2021. до 10.11.2021. године.

 Учесници у јавној расправи су представници органа општине Аранђеловац, грађани, удружења, стручна јавност, као и друге заинтересоване стране.

 Примедбе и сугестије достављају се Општинској управи општине Аранђеловац - Одељењу за финансије и рачуноводство општине Аранђеловац, на мејл – руководиоца одељења, finansije@arandjelovac.rs и поштом на адресу Општинска управа општине Aранђеловац, ул. Венац Слободе бр.10, Аранђеловац.

 Примедбе и сугестије достављају се на Обрасцу за прикупљање предлога и сугестија на Нацрт одлуке о буџету за 2022. годину који може да се преузме на сајту општине; <https://www.arandjelovac.rs/>.

 По окончању Јавне расправе, Општинско веће општине Аранђеловац ће сачинити извештај о одржаној јавној расправи и у року од 5 дана од њеног окончања исти објавити на интернет презентацији <https://www.arandjelovac.rs/>.

 Саставни део овог јавног позива је Нацрта oдлукe о буџету за 2022 годину и Извештајем о спроведеном процесу прикупљања предлога пројеката који ће се финансирати из буџета општине Аранђеловац у 2022. годину, који је Закључком о спровођењу јавне расправе о Нацрту oдлукe одредило Општинско веће општине Aранђеловац.

**ОПШТИНСКО ВЕЋЕ ОПШТИНЕ АРАНЂЕЛОВАЦ**

**Бр. 06-705-1/21-01-3 од 22.10.2021. године**

 **ПРЕДСЕДНИК ВЕЋА**

 **Бојан Радовић**